
E proyecto di Edutech ta cumpli cu soño di un scol mas 


ST. PAULUS SCHOOL, CONTENTO CU 50 
CHROMEBOOKS PA KLAS TRES Y CUATRO 


Diabierna mainta Prome Minister Evelyn Wever-Croes hunto 
cu Parlamentario Alvin Molina, a bishita St. Paulus School na 
San Nicolas pa mira con e docente y alumnonan ta duna y hafia 
les cu e "chromebooks" nobo cu nan a gana cu e proyecto di 
Edutech. 


Prome Minister a indica cu St. Paulus School ta un scol cu tin 
hopi aña caba canando e caminda pa digitalisacion, y a tuma e 
oportunidad di participa na e proyecto di innovacion di Edutech 
pa gana e oportunidad pa haya chromebooks pa klasnan 3 y 
4. Cu un proyecto diferente, St. Paulus School a logra gana, 
ricibiendo asina un total d 50 chromebooks pa e klasnan. Esaki 
sigur a trece un cambio radical pa loke ta e participacion di e 
muchanan den klas. Por nota cu e muchanan ta sumamente 
entusiasma cu e sistema nobo aki, y ta duna mas di nan parti 
durante les. E docentenan tambe ta contento, mirando cu e 
disponibilidad di e chromebooknan aki ta facilita e manera pa 
duna les, y ta crea un ambiente ameno. 


Durante su bishita, Prome Minister tambe a toca e tema di 
siguridad, y a reitera e importancia pa educa e muchanan 
di e peliger cu ta existi, na momento cu nan subi Google pa 
busca informacion. Esaki sigur ta un tema St. Paulus School 
ya ta tene cuenta cu ne, mirando cu nan ta siña e muchanan e 
importancia di tin un password y di mantene secreto, pa asina 
evita cualkier persona por "hack" den nan sistema. 


Tambe, Prome Minister a expresa di ta sumamente orguyoso 
pa mira e caminda cu St. Paulus School ta bin ta canando pa 
añanan caba pa loke ta innovacion, y ta contento cu e scol a 
٥٢٢ den e proyecto di Edutech. Danki na nan participacion, y 
cu nan a gana, Gobierno por a yuda nan cu e materialnan cu 
tanto nan tabata desea. E 50 chromebooknan aki lo haci un 
diferencia sigur den participacion di cada mucha, cu e resultado 
di termina nan aña escolar exitosamente. Prome Minister ta 
felicita St. Paulus School, e cabesante, tur docente y alumno, 
y ta gradici Futura pa haci esaki posibel, cumpliendo asina cu 
soño di un scol mas. 

Minister di Enseñansa y Consul General di Merca ta firma MOU pa 
completa 'EducationUSA' 


ARUBA COMO E PAIS PIONERO, A CUMINSA 
CU E PROYECTO AKI Y TA E UNICO DEN REINO 
CU TA HACIENDO ESAKI 


EducationUSA ta pa crea mas posibilidad pa studiantenan di 
Aruba haya mas acceso na estudionan na Merca cu lo ta mas 
accesibel financieramente tambe. 


“Consul di Merca semper a brinda un sosten grandi na e 
proyecto aki mientras cu Minister di Enseñansa semper a kere 
den e programa aki. Y awe, nan a firma e MOU. Cu esaki, mi 
deseo y speransa ta cu hopi mas porta ta bay habri pa nos 
hobennan haya mas oportunidad pa yega na e estudionan cu 
nan ta desea pa despues tambe nan regresa Aruba pa yuda 
nos cu nos economia”, Prome Minister a expresa. 


Prome Minister ta felicita Minister Endy Croes, e veld di 
enseñansa y tur esnan cu a haci esaki polisbel. 'Esaki ta un 
resultado di e laso estrecho entre Aruba y Merca. E relacion 
aki ta fuerte y awo nos ta wak su frutonan”, Prome Minister 
Evelyn Wever-Croes a remarca. 

Diahuebs atardi, na John F.Kennedy Education Center Aruba, 
Minister di Enseñansa Endy Croes y Consul General di Merca 
na Corsou Margy Bond a firma e MOU pa asina completa 
EducationUSA. Prome Minister Evelyn Wever-Croes tawata 
presente tambe na e ocacion importante aki pa nos pais y 
a expresa di ta sumamente contento cu esaki pasobra e ta 
un motivacion mas pa traha hunto pa expande educacion cu 
institutonan na Merca. 


Den tempo di pandemia, Aruba como e pais pionero, a 
cuminsa cu e Proyecto EducationUSA. Den nos region y den 
Reino, Aruba ta e unico cu ta haciendo esaki. Intencion di 

Dia 28 di september ta lansa www.coleccion.aw oficialmente 


| 


Recientemente Minister Maduro di Cultura a reuni cu e team di 
Archivo Nacional Aruba, Biblioteca Nacional Aruba y UNOCA 
cu ta trahando riba e plataforma digital Coleccion Aruba riba 
www.Coleccion.aw. Un colaboracion cu a cuminsa cu e tres 
instancianan aki y cu awo ta conta cu hopi mas partners y 
informacion. 


Coleccion.aw ta un innovacion unico no solamente na Aruba, 
pero tambe den nos region. Recientemente Aruba a presenta 
e trabounan haci pa yega na Coleccion.aw, na e conferencia di 
bibliotecanan, archivonan y museonan di ACURIL na Jamaica 
y esaki a causa un impacto hopi positivo bou di e miembronan 
cu tambe lo kier yega na un plataforma digital asina basa riba 
colaboracion di varios instancia na nan respectivo Pais. E 
cooperacion entre e diferente instancianan, departamentonan 
y fundacionnan ta di elogia. Alabes e plataforma digital aki tin 
un rol importante di conecta historia y cultura di Aruba den 
un desaroyo sostenibel, cumpliendo cu un di e metanan di 
Nacionnan Uni. 


Keda pendiente pa dia 28 di september cu ta Dia Internacional 
di Acceso na Informacion pa e lansamento oficial di Coleccion 
Aruba, un proyecto innovativo den conservacion digital di nos 
herencia cultural. 

2023, A ELABORA RIBA ASPECTONAN DI 
MINISTERIO DI ENSEÑANSA Y DEPORTE 


resulta na final cu ta 15.7%, cual tambe a uza pa otro proyecto. 
Fuera di esaki, den Presupuesto 2023 ta bin dilanti e forma 
cu por yuda scol cu material pa siña nan trabou den sector 
hotelero. AHATA a haci un bunita donacion na E.P.B. San 
Nicolas. Minister Endy Croes a señala cu Colegio EPI tambe 
lo ricibi AWG. 325 mil a traves di 'normbedrag'. En conexion 
cu e asuntonan di Ministerio di Deporte, Minister Endy Croes a 
indica cu a haci un peticion na Aruba Sport Unie (ASU) pa bin 
cu diferente curso pa educa e federacionnan con pa tin un bon 
maneho. E federacionnan mester ta fuerte pa por duna guia 
debidamente. 


Recientemente durante e reunion publico di Parlamento di Aruba 
a trata Presupuesto Supletorio 2023 di Pais Aruba. Durante 
desertacion, Minister di Enseñansa y Deporte Endy Croes a 
contesta pregunta en conexion cu su ministerionan. Minister 
Endy Croes a splica durante e reunion publico e cambionan 
den e presupuesto den e aspecto di enseñansa. A kita un total 
di AWG. 580 mil for di salaris subsidie di e directivanan di scol 
y a aloca esaki pa otro proyectonan. A corta suma di diferente 
“directiva di scol”. Ademas, e suma cu tabata bay pa e scol cu 
e cera, tambe a uza pa e proyectonan aki. No obstante esey, 
e suma aki ta inclui e premie di NPR na 17.1 % y despues a 

FALTA 6 DIA MAS PA POR PARTICIPA 
DEN E CONCURSO DI PINTAMENTO 
“CACHO DEN CURA" 


Gobierno di Aruba ta invita tur mayor y maestro pa stimula e 
muchanan cu ta bay scol basico pa participa. Minister Endy 
Croes ta spera di por “conta cu un cantidad record e aña aki”. 


Si tur ciudadano di Aruba cuminsa inculca e atencion debido di 
nos Ley di Cacho den nos muchanan, nos lo por garantisa un 
bunita futuro pa locual ta trata doñonan di mascota responsabel 
cu ta respeta ley y alabes nan propio cachonan. 

E aña aki ta di cinco aña consecutivo cu ta organisa un Concurso 
di Pintamento, pues Gobierno di Aruba ta celebrando su prome 
lustro pa cu esaki. 


E meta di e concurso ta pa conscientisa specialmente nos 
muchanan tocante Aruba su Ley di Cacho. E muchanan na 
nan turno a traves di nan pintura ta expresa y por siña mas 
tocante e ley aki y nan tambe kisas lo por educa hendenan 
rond di nan ora nan mira algo cu no ta cuadra cu nan deber. 
E aña aki e muchanan mester pinta 
un of mas cacho den cura; Minister 
di Enseñansa Endy Croes a dicidi di 
sigui e liña di e campaña cu Cuerpo 
Policial a inicia na juli: Cacho Den 
Cura, Ta Ley E Ta. 


Participacion ta gratis y tur mucha 
cu ta bay scol basico por participa. 
Si abo como mayor sa cu bo yiu 
no a ricibi e formulario na scol, por 
download e formulario via www. 
specialprojectsaruba.org tambe pa 
print pagina 2 (e print mag ta blanco 
cu preto); pagina 1 ta e pagina di 
informacion. 

E pintura mester ta na color y 
pinta door di e mucha mes, pues 
sin ayudo di un mayor. Detayes 
con pa por comunica cu e alumno 
cu a gana tambe ta importante pa 
wordo menciona riba e formulario di 
participacion. 

Área pa pinta 


Ultimo dia cu por entrega e 
formularionan di participacion ta 
diabierna dia 22 di september 2023. 
Por entrega e formularionan na 
Bestuurskantoor Oranjestad, na 
HBK San Nicolas of na e MFA mas 
cerca. 

E ganadonan lo wordo anuncia dia 
4 di october 2023 riba e pagina di 
Facebook di Gabinete Wever-Croes. 
E muchanan cu gana lo wordo invita 
den e luna di october, despues di 
vakantie, pa ricibi nan regalito. 

Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pa e 
crecemento y desaroyo di un sociedad. 


EA ANA DI UNION Y POSITIVISMO! 


